මේ සිද්ධියට සම්බන්ධ බවට සැක කෙරෙන පොලිස් නිලධාරින් 17 දෙනෙකු වහාම ක්‍රියාත්මක වන පරිදි මාතර මූලස්ථාන පොලිසියට මාරුකර යවා ඇත.බීමත් කණ්ඩායම් දෙකක් ගැටුමක් සිදු කරන බවට දික්වැල්ල පොලිසියට ලැබුණු දුරකතන පණිවිඩය අනුව සාමය ආරක්ෂා කිරීම සඳහා ජංගම පොලිස් රථය එම ස්ථානයට ගොස් එය පාලනය කිරීමට උත්සාහ ගෙන ඇතත් එය පාලනය කිරීමට නොහැකි වීමෙන් තවත් පොලිස් භට කණ්ඩායමක් ගොස් එම පිරිස පලවාහැරීමට කටයුතු කරන බවට පොලීසිය පාර්ශ්වයෙන් කරුණු දැක්වීමක් සිදුකර ඇත.හෝටලයක පුටු වගයක් පෙරළීම සම්බන්ධයෙන් හෝටල් හිමියාගේ දැනුම් දීම අනුව පොලිසිය කාවාඩි පුහුණුවෙමින් සිටි ස්ථානයට පැමිණ පොලුවලින් සහ අතින් පයින් පහර දුන් බවට තුවාල සිදුවූ පැමිණිළි පාර්ශ්වයේ අය චෝදනා කරයි.